Page:Dominie depos'd.pdf/19

 Sae leaving them to drink her ale,

I sling’d awa’ and let them rail:

Then running till my breath did fail,

I was right glad

Frae Kirk an’ wives to tak leg-bail.—

Nae doubt they said,

The Lettergae has play’d the fool,

And shifted the Repenting Stool;

To Kirk and Session bids good-day,

He’ll o’er the hills and far away.

OW loving friends I hae you left,

Ye ken I neither stole nor reft,

But when I found mysell infeft

In a young Jack,

I did resolve to change the haft

For that mistak.

An’ reasons mae I had anew,

For I had neither horse nor cow ;

My stock took wings an’ aff it flew;

Sae a’ was gone,

An’ deil a flee had I was new,

Except young John.